**Beszámoló**

**Főszerkesztő**

**Pogácsás Nóra**

**2015. október eleje**

Folyamatosan zajlott az újság tördelése, grafikai munkálatok pontosítása és a kész Bárczium előállítása.

**2015. október 13.**

Az ELTE BGGyK HÖK illetékes referenseivel megbeszélést tartottunk a nyomdai megrendelés pontos adatairól.

**2015. október 15.**

A Komáromi nyomdától telefonon illetve elektronikus üzenet útján tájékoztató árajánlatot kértem.

**2015. október 19.**

Megérkezett a nyomdai árajánlat, mely alapján csökkentenünk kellett a novemberben megjelenő újság példányszámát. Ez ügyben egyeztettem az illetékesekkel a BGGyK HÖK-ben. Ezen felül elkészült a végleges újság.

**2015. október 20.**

Részt vettem az ELTE BGGyK elnökségi ülésén, ahol részletesen beszámoltam a nyomtatási munkálatokról és a Bárczium aktuális állapotáról.

**2015. október 21.**

Az ELTE EHÖK ügyviteli asszisztense által megkezdődött a szerződés megkötése az egyetem és a Komáromi Nyomda között

**2015. november 3.**

Megtörtént a hivatalos megrendelés a Komáromi nyomdánál.

**2015. november 4.**

Részt vettem az ELE Press szerkesztői ülésén, ahol kiértékeltük az ELTE Press Akadémiát.

**2015. november 5.**

A nyomda néhány nem megfelelően szerkesztett paraméter miatt visszaküldte az újságot, aminek kijavítása Saáry Ákos (Tétékás Nyúz főszerkesztő) közreműködésével megtörtént. Az újonnan elkészült Bárcziumot még aznap továbbítottam a nyomdának.

**2015. november 6-8.**

Részt vettem a HÖOK őszi vezetőképző táborában Keszthelyen. A kommunikációs szekció tagjaként rengeteg sajtóval kapcsolatos új ismeretet sajátítottam el az előadások alatt, melyen többek között az RTL Klub felelős szerkesztője is megjelent.

**2015. november 9.**

A nyomda ismét javításra küldte vissza az újságot, melynek teljesítése után megtörtént a végleges megrendelés.

Pogácsás Nóra

ELTE BGGyK HÖK

Főszerkesztő

2015. november 10.